open-index/open-wikipedia-markdown huggingface dataset:
Joukkopsykologia ja egoanalyysi

**Joukkopsykologia ja egoanalyysi** () on Sigmund Freudin tutkielma vuodelta 1921. Freud tarkastelee kirjassaan joukkoilmiöiden psyykkisiä mekanismeja psykoanalyyttisesta näkökulmasta.

Joukkopsykologian kysymykset olivat alkaneet askarruttaa Freudia I maailmansodan aikoihin, ja *Joukkopsykologian ja egoanalyysin* alkuidea on peräisin keväältä 1919. Kirja liittyy hänen edeltäviin teoksiinsa, kuten artikkeliin ”Murhe ja melankolia” (1917) ja kirjaan *Mielihyväperiaatteen tuolla puolen* (1920), mutta sen varsinaiset juuret juontavat kirjaan *Toteemi ja tabu* (1912–1913). Kirjan taustalla oli 1800–1900-luvun joukkopsykologia, joka pyrki selittämään uuden ajan joukkoilmiöitä Ranskan suuresta vallankumouksesta I maailmansotaan.

Käsikirjoituksen ensimmäinen luonnos valmistui elokuussa 1920 ja lopullinen käsikirjoitus maaliskuussa 1921.

Kirjaansa varten Freud perehtyi ”joukkopsykologian” klassikoihin, varsinkin Gustave Le Bonin (1841–1931), William McDougallin (1871–1938) ja Wilfred Trotterin (1872–1939) kirjoituksiin, ja erittelee niitä kirjansa alussa. Freud pyrki kehittämään joukkopsykologiaa psykoanalyyttisten käsitysten avulla ja selittämään joukkoilmiöitä – kuinka joukot pysyvät koossa ja hajoavat – yksilöiden tiedostumatto­mien psyykkisten ominaisuuksien ja yksilöllisen henkilöhistorian (ontogeneesin) avulla. Hän jatkoi tässä aikaisempien joukkoteoreetikkojen viitoittamaa linjaa.

Joukkoilmiöitä oli jo aikaisemmassa tutkimuksessa pidetty jollain tapaa tiedostumattomina ja ne oli yhdistetty hypnoosiin ja suggestioon; Freud jatkoi idean kehittelyä ja toi mukaan libidon, rakastuneisuuden ja samastumisen. Hän tarkasteli kahta ”keinotekoista” joukkoa: kirkkoa ja sotaväkeä. Tämäntyyppiset joukot perustuvat Freudin mukaan siihen, että libido kääntyy sivuun alkuperäisistä tavoitteistaan ja yhdistää joukon jäseniä ja että joukon jäsenet voivat kuvitella johtajan – Kristuksen tai sotapäällikön – rakastavan heitä kaikkia samalla tavoin.

*Joukkopsykologia ja egoanalyysi* edustaa tärkeää välivaihetta Freudin kypsän kauden tuotannossa: hän oli siirtymässä kohti psyyken toista rakennemallia: minä, viettipohja ja yliminä. Tässä kirjassa yliminä mainitaan vielä nimellä egoihanne. Toisen rakennemallin hän esitteli kirjoituksessaan ”Minä ja ’se’” vuonna 1923.

Kirjassaan Freud palaa myös näennäishistorialliseen ”kantalauman” ajatukseen. Freud oli omaksunut sen Charles Darwinilta mutta hän kehit­teli sitä jo *Toteemissa ja tabussa* oudoksuttuun suuntaan, enemmän J.-B. Lamar­ckin kuin Darwinin evoluutioteorian hengessä.

## Vaikutus

Kir­jal­la oli vaikutusta niin sanottuun freudomarxilaisuuteen ja Frankfurtin koulukuntaan. Theodor W. Adorno arvosti kirjaa, ja hänen mukaansa se ennakoi nerokkaasti kansallissosialismia. Serge Moscovici arvioi Freudin ratkaisseen joukkopsykolo­gian arvoituksen. Laajimmin Freudin tutkielmaa arvosteli kirjailija Elias Canetti pääteoksessaan *[[Joukko ja valta]]* (1960).

## Kirjallisuutta

* 
* 
* 
* 
* Lång, Markus: Jälkisanat: Rakkaudesta joukkoon. Teoksessa 
* 
* 

## Aiheesta muualla
* Kirjan teksti saksaksi.
* Ikonen, Teemu: Psykoanalyysi julmuuden jäljillä. *Helsingin Sanomat* 28.11.2010.
Valtteri Etholen

**Valtteri Etholen** (s. 21. tammikuuta 1983) on suomalainen salibandyn pelaaja. Hän edustaa Salibandyliigassa pelaavaa Loviisan Toria.

## Lähteet
Jääpallon Suomensarja 1957

**Jääpallon Suomensarja** pelattiin kaudella 1957-58 nelilohkoisena. Lohkovoittajat selviytyivät karsimaan kahdesta paikasta seuraavan kauden jääpallon mestaruussarjaan. Neljäs lohko pelattiin taloudellisista syistä kahdessa ryhmässä.

## Sarjataulukko
### Lohko 1

### Lohko 2

### Lohko 3

### Lohko 4
**Ryhmä A**

**Ryhmä B**

Lohkon loppuottelut: SePS - Tarmo 2-1 , Tarmo - SePS 4-2. Tarmo karsintaan maalein 5-4.

### SM-sarjakarsinta

Tarmo ja MP nousivat SM-sarjaan.

## Lähteet
* Suomen Palloliiton toimintakertomus
Romanas Brazdauskis

**Romanas Brazdauskis** (s. 20. helmikuuta 1964 Kretinga, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti. Hän pelasi Barcelonan olympialaisissa 1992, joissa Liettua sai pronssia, ja Brazdauskis pelasi kuusi ottelua muun muassa ottaen 17 levypalloa.

## Lähteet
* Profiili archive.fiba.com
Teemu Kortelainen

**Teemu Kortelainen** (s. 6. toukokuuta 1990) on suomalainen salibandymaalivahti, joka pelaa Rauman SalBan riveissä. Hän on Tapanilan Erän kasvatti.

Kortelainen on pelannut 23 poikien maaottelua. Kortelaisella on palkintokaapissa yksi hopea sekä kaksi pronssia Erästä.

## Lähteet
* Teemu Kortelainen SalBan maalille  9.9.2016. Rauman SalBa ry.
* Teemu Kortelainen Suomen Salibandytilastossa
Mihail Vasiljev

**Mihail Vasiljev** on ainakin seuraavien henkilöiden nimi: 

* Mihail Vasiljev (1961–2025), neuvostoliittolainen käsipalloilija
* Mihail Vasiljev (s. 1962), neuvostoliittolainen jääkiekkoilija
* Mihail Vasiljev (1857–1904), venäläinen tutkimusmatkailija.
Twister (vuoden 1996 elokuva)

**Twister** on vuonna 1996 ensi-iltansa saanut yhdysvaltalainen eeppinen katastrofielokuva, jonka on ohjannut Jan de Bont sekä käsikirjoittaneet Michael Crichton ja Anne-Marie Martin. Sen pääosia esittävät Helen Hunt, Bill Paxton, Jami Gertz ja Cary Elwes.

Elokuva kertoo tornadonmetsästäjistä, jotka kilpailevat oklahomalaista tiimiä vastaan parhaan mahdollisen myrskydatalaitteiston kehittämisessä samalla kun tornadot riehuvat kaupungissa.

*Twister* tuotti yli 495 miljoonaa dollaria maailmanlaajuisesti, ollen vuoden 1996 toiseksi tuottoisin elokuva. Se sai vaihtelevia arvosteluja kriitikoilta: sitä kiitettiin erityisesti sen erikoistehosteista ja äänisuunnittelusta, mutta kritisoitiin käsikirjoituksesta. Elokuva sai Oscar-ehdokkuudet parhaista erikoistehosteista ja parhaasta äänityksestä. Se voitti myös Razzie-palkinnon huonoimmasta yli 100 miljoonaa dollaria tuottaneesta elokuvasta.

## Näyttelijät

## Jatko-osa
*[[Twisters]]*-niminen jatko-osa sai ensi-iltansa heinäkuussa 2024. Elokuvan ohjasi Lee Isaac Chung.

## Lähteet

## Aiheesta muualla
* 
* 
*
Martin Stodius

**Martin (Martti, Martinus) Stodius** (9. marraskuuta 1590 Turku – 1675 Naantali) oli Turun akatemian professori, teologi, filosofi ja Raamatun suomentaja.

Stodiuksen isä oli Turun linnan kirjuri Henrik Hannunpoika eli Puujalka. Hän kävi koulua Turussa ja opiskeli sitten ilmeisesti Rostockissa ja Wittenbergissä, jossa valmistui maisteriksi. Stodius toimi valmistuttuaan ensin opettajana Turussa ja Viipurissa, vuodesta 1634 vuoteen 1640 Turun lyseon ylimääräisenä kreikan lehtorina ja ajoittain myös rehtorina. Vuonna 1640 hänestä tuli ns. pyhien kielten opettaja ja professori Turun akatemiaan, yksi yhdeksästä ensimmäisestä professorista. Vuonna 1654 hän siirtyi jumaluusopin kolmanneksi professoriksi ja 1658 toiseksi professoriksi. Stodius toimi akatemian eli yliopiston rehtorina kahteen otteeseen, 1658–1659 ja 1646–1647. Stodius toimi savolaisen, viipurilaisen ja hämäläisen ylioppilasmaakunnan ensimmäisenä inspehtorina vuodesta 1653 vuoteen 1660. Vuonna 1660 Stodiuksesta tuli palkkapitäjänsä Naantalin kirkkoherra. 

Tutkijana Stodiusta ei juurikaan arvostettu, hän ei julkaissut yhtään itsenäistä tieteellistä teosta. Hänen työnsä 1638 asetetussa Raamatun käännöskomiteassa oli kuitenkin merkittävä, komitea sai koko Raamatun suomennettua vuonna 1642.  Stodiusta epäiltiin noituudesta hänen luonnontieteellisten ja kabbalististen harrastustensa takia ja hän oli menettää virkansa. Yliopiston kansleri Pietari Brahe ei vahvistanut konsistorin erottamispäätöstä.

Stodiuksen puolison tiedetään olleen etunimeltään Elisabet.

## Lähteet
*  Sivu 720.
* Heikkinen, Antero: ''Paholaisen liittolaiset : Noita- ja magiakäsityksiä ja -oikeudenkäyntejä Suomessa 1600-luvun jälkipuoliskolla (n. 1640-1712)''. Historiallisia tutkimuksia, 1969.

### Viitteet

## Aiheesta muualla
*  Sivu 229.
Lucio Dalla

**Lucio Dalla** (4. maaliskuuta 1943 Bologna, Italia – 1. maaliskuuta 2012 Montreux, Sveitsi) oli suosittu italialainen laulaja-lauluntekijä, muusikko ja näyttelijä. Hän soitti klarinettia ja kosketinsoittimia.

Dalla sävelsi kappaleen "Caruso" (1986), jonka on sittemmin levyttänyt moni laulaja, muun muassa Luciano Pavarotti ja Andrea Bocelli. Kappale on myös Josh Grobanin albumilla *Closer*.. Laulu on kunnianosoitus oopperatenori Enrico Carusolle. Myös Maynard Ferguson levyttänyt kappaleen albumilleen *Brass Attitude*.

## Lähteet

## Aiheesta muualla

* Lucio Dallan muistokirjoitus Helsingin Sanomissa
Mihail Vasiljev (käsipalloilija)

**Mihail Anatoljevitš Vasiljev** (; 4. maaliskuuta 1961 Moskova – 5. maaliskuuta 2025) oli Neuvostoliittoa edustanut  käsipalloilija ja olympiavoittaja. Hän pelasi seuratasolla TsSKA Moskovassa.

Vasiljev oli voittamassa MM-kultaa vuonna 1982 Saksassa pelatuissa kisoissa. Hän pelasi maansa joukkueessa kuusi ottelua ja teki viisi maalia Soulin olympialaisissa 1988, joissa Neuvostoliitto voitti kultaa.

## Lähteet
Reijo Perälä

**Reijo Perälä** (s. 1955 Merijärvi) on suomalainen toimittaja, historiantutkija ja filosofian tohtori, joka on tehnyt pitkän työuran lehdissä ja Yleisradiossa. Vuonna 2006 Perälä oli käynnistämässä Yle Elävää arkistoa ja vuonna 2007 Yle Areenaa. Hän oli Yle Areenan, Ylen Elävän arkiston ja yle.fi-etusivutoimituksen ohjelmapäällikkö ja esimies vuosina 2005–2018.  

Aiemmin Perälä on toiminut Radio Suomen ohjelmajohtajana (1999–2005), Yleisradion Oulun läänin ohjelma-alueen aluepäällikkönä (1989–1999), Oulu-lehden päätoimittajana (1983–1989) ja toimitussihteerinä (1982–1983) sekä toimittajana ja paikallistoimittajana oululaisissa lehdissä (1979–1982).

Perälän kirjoittama artikkelisarja Oulun puutaloista ja puutalokokonaisuuksista palkittiin Suomen kaupunkilehtien vuoden 1983 parhaana lehtiartikkelina. Valtion tiedonjulkistamispalkinto hänelle myönnettiin vuonna 2007 ja Koulutusrahasto Kouran Vuoden sivistysteko -palkinto  vuonna 2006 Ylen Elävän arkiston perustamisesta. Perälä on saanut Elävän arkiston ja Yle Areenan toimitustiimien vetäjänä useita media-alan palkintoja.

Perälä on koulutukseltaan filosofian tohtori, pääaineena yleinen historia. Hän on kirjoittanut satoja artikkeleita Suomen poliittisesta historiasta ja erityisesti maailmansotien välisestä kaudesta. Akateemisissa tutkimuksissaan hän on tutkinut suomalaista äärioikeistoliikehdintää: Lapuan liikettä, pulaliikehdintää, Isänmaallista Kansanliikettä ja niiden julkista kuvaa. Väitöskirjassaan *Lapuan liike ja sanan mahti* hän on tutkinut, miten Lapuan liike rakensi julkisen kuvansa ja miten oikeistoliike hyödynsi julkisuutta vallankäytön ja painostuspolitiikan osana.

Vuonna 2024 Perälältä ilmestyi esseekokoelma *Pontevia pohjalaisia – Tarinoita historiasta.* Kirja sisältää 40 värikästä tarinaa historialliselta Pohjanmaalta. Samana vuonna ilmestynyt *Kurkistuksia – Maailman ja median myllerryksessä* on muistelmateos. Perälä on mukana monessa hankkeessa. Kirjassaan hän mm. kertoo, miten perustettiin Radio Suomi, maakuntaradiot, alueelliset tv-uutiset, saamenkieliset tv-uutiset, Yle Elävä arkisto ja Yle Areena. 

## Teoksia

* *Lapuan liike ja sanan mahti*. Studia Historica Septentrionalia 33. Jyväskylä 1998. Väitöskirja. . ISSN 0356-8199.
* *Kurkistuksia – Maailman ja median myllerryksessä.* Helsinki 2024. .
* *Pontevia pohjalaisia – Tarinoita historiasta.* Helsinki 2024. .
* Perälä Reijo: *Oikeistokaappauksen pelko synnytti salaisen järjestön*. Teoksessa *Tasavallan paimenkoirat*. Keskustan lehtimiehet 80 vuotta. Jyväskylä 1999. .
* Perälä Reijo: *Suomen sota*. Teoksessa *Tiet kotiin johtaa*. Merijärven Kotiseutuyhdistys. Helsinki 2019. .
* Perälä Reijo: *Urkki, minä ja katsastamaton auto.* Teoksessa Matti Korhonen, *Toimittaja tarinoi*. Kempele 2012. .
* Perälä Reijo: *Kuka murhasi Maria Matintyttären?* Sukutarina 2025. Merijärven kotiseutukokoelma/Merijärven kirjasto.
* Toimituskunnan jäsen teoksessa Kalajoki Atte, *Oulun taloja ja tarinoita*. *Panun pakinoita 55 vuotta*. Oulu 1989. .
* Toimittanut teoksen Anna Perälä, *Pienet jäljet permannossa, Muistelmia lapsuudesta ja evakkotaipaleelta*. Merijärvi 2004

## Viitteet
Fritz Hagmann

**Fritz Hagmann** (28. maaliskuuta 1901 &ndash; 14. joulukuuta 1974) oli sveitsiläinen vapaapainija ja olympiavoittaja. Hän voitti kultaa Pariisin olympialaisissa 1924 alle 79-kiloisten sarjasta kaadettuaan finaalissa Belgian Pierre Ollivierin.

## Lähteet

* Hagmannin profiili sports-reference.com -sivustolla  

### Viitteet
Henrik Wright

**Henrik Wright** (19. tammikuuta 1685 Narva – 6. helmikuuta 1766) oli Suomeen asettunut ruotsalainen eversti, von Wright -aatelissuvun kantaisä. Hän toimi upseerina Ruotsin armeijassa.

Wrightin vanhemmat olivat skotlantilaiset Georg Wright ja Anna Walding. He olivat muuttaneet kauppiaiksi Ruotsin hallitsemaan Narvaan.

Wright aloitti sotilasuransa Narvassa, kun hän liittyi vapaaehtoisena kaupungin varuskuntarykmenttiin. Narvasta Wright siirtyi korpraaliksi Viipurin läänin kaksikasjalkaväkeen ja eteni majoitusmestariksi. Hän jäi venäläisten vangiksi Narvan antautuessa 10. elokuuta 1704, mutta karkasi vankeudesta tammikuussa 1705. Tämän jälkeen hänestä tuli Hämeen läänin jalkaväen vänrikki ja myöhemmin luutnantti. Vuoden 1707 organisaatiouudistuksessa Wright jäi kuitenkin ilmeisesti ilman vakinaista virkaa. Tämän vuoksi hänestä tuli perustetun saksilaispataljoonan majoitusmestari. Wright jäi uudestaan venäläisten vangiksi 18. syyskuuta 1708 Tuutarin lähellä. Wright ja myös vangiksi jäänyt luutnantti Anders Lavin antoivat venäläisille tietoja ruotsalaisten liikkeistä alueella ja tulevista operaatioista. Toukokuussa 1710 Wright karkasi vankeudesta kahdeksan muun upseerin kanssa ja saapui heidän kanssaan Savonlinnaan kuukausia myöhemmin. 

Sukukirjan tarinoiden mukaan Wright oli myyty orjaksi ensimmäisen vangiksi jäämisen jälkeen, mutta pakeni uudenvuoden yönä Viipuriin. Toisen vangiksi jäämisen jälkeen venäläiset pitivät häntä kymmenen kuukautta rautakejuissa, joissa hänen piti kerjäämällä hankkia elantonsa Pietarissa ja Pähkinälinnassa. Vuonna 1709 hänet vapautettiin kahleista ja vietiin Pietariin. Pietarissa kenraali Robert Bruce ja Pietari Suuri lupasivat hänelle palkkion, jos hän suostuisi etenemään Venäjän armeijan mukana Viipuriin ja antaisi tietoja kaupungin puolustuksesta venäläisille.

Vuonna 1713 Wright liittyi Pohjanmaan rykmenttiin ja vuonna 1714 hän johti kapteenina partiota, joka yllätti ja voitti 36-miehisen kasakkapartion 5. lokakuuta 1715. Tämän jälkeen Wright jakoi Raahen makasiinista paikallisille viljaa ja poltti sitten loppuvaraston. Wright yleni majuriksi ja osallistui syksyllä 1718 Carl Gustaf Armfeltin Trondheimin sotaretkelle. Paluumatkalla Wright komensi jälkijoukkona toiminutta värvättyä pataljoonaa, joka kääntyi takaisin lumimyrskyn puhjettua. Pataljoona pääsi myöhemmin Ruotsiin ja sen tappiot olivat paluumatkalla vain kuusi miestä.

Sodan jälkeen Wright siirrettiin Armfeltin alaisuudessa Uudenmaan jalkaväkirykmenttiin. Hän erosi armeijasta yliluutnanttina 1732. Hattujen sodassa Wright kutsuttiin takaisin palvelukseen ja hän yleni jälleen majuriksi. Vuonna 1760 hänet ylennettiin everstiksi ja Jämtlandin jääkärirykmentin komentajaksi. Wright jäi eläkkeelle armeijasta vuonna 1762.

## Lähteet
*

### Viitteet
Hsieh Su-wei

**Hsieh Su-wei** (s. 4. tammikuuta 1986 Kaohsiung, Taiwan) on taiwanilainen tennispelaaja. Parhaimmillaan hän on ollut kaksinpelissä WTA-listan sijalla 23 helmikuussa 2013 ja nelinpelissä ykkössijalla toukokuussa 2014. Hän on voittanut urallaan kolme WTA-turnausta kaksinpelissä ja 32 nelinpelissä. Hän on voittanu nelinpelissä 7 grand slam -turnausta ja sekanelinpelissä vuoden 2024 Australian avoimet.

## Tennisura
Vuonna 2008 Hsieh eteni neljännelle kierrokselle Australian avoimissa, jonne hän pääsi mukaan karsintojen kautta. Neljännellä kierroksella hän hävisi maailmanlistan ykköselle, Justine Heninille. Maaliskuussa 2012 Hsieh saavutti ensimmäisen WTA-turnausvoittonsa kaksinpelissä, kun hän voitti Malesian avointen loppuottelussa Petra Martićin. Toisen turnausvoittonsa hän otti Kantonin turnauksessa syyskuussa 2012 voitettuaan loppuottelussa Laura Robsonin. Kolmannen kaksinpelivoittonsa hän saavutti Hiroshimassa syyskuussa 2018, kun hän voitti loppuottelussa Amanda Anisimovan.

## Lähteet

## Aiheesta muualla

*
*
Kolme muskettisoturia (vuoden 2011 elokuva)

**Kolme muskettisoturia** () on vuonna 2011 ensi-iltansa saanut seikkailuelokuva, jonka on ohjannut Paul W. S. Anderson ja käsikirjoittanut Andrew Davies ja Alex Litvak. Elokuva perustuu löyhästi Alexandre Dumas vanhemman samannimiseen kirjaan.

## Rooleissa

## Juoni

Elokuvan alussa kolme muskettisoturia Athos (Matthew Macfadyen), Porthos (Ray Stevenson) ja Aramis (Luke Evans) ovat Venetsiassa ja havittelevat Leonardo da Vincin suunnitteleman sotakoneen piirustuksia.

Mukaan lyöttäytyy myös Milady (Milla Jovovich), joka uskottelee rakkauttaan Athokselle, mutta luovuttaakin sotakoneen piirustukset Buckinghamille (Orlando Bloom) pistettyään myrkkyä kuppeihin, joista muskettisoturit juovat.

Vuotta myöhemmin nuori d’Artagnan (Logan Lerman) jättää perheensä ja matkaa kohti Pariisia hevosellaan Leinikillä. Matkalla hän törmää Meung sur Loiressa Rochefortiin (Mads Mikkelsen), joka yrittää tappaa hänet, mutta Milady estää sen. Hän jatkaa matkaa Pariisiin, jossa törmää Athokseen, Porthokseen ja Aramikseen ja sattuu haastamaan heidät kaikki kaksintaisteluun.

Juuri kun d’Artagnan ja muskettisoturit aloittavat kaksintaistelun, kardinaalin joukot keskeyttävät heidät. Muskettisoturit ja d’Artagnan taistelevat kardinaali Richelieun (Christoph Waltz) miesten kanssa, ja voittavat reilusti.

Samalla Milady juonii kardinaalin kanssa saadakseen Ranskan ja Englannin sotaan keskenään. Milady tapaa myös kuninkaan (Freddie Fox).

Muskettisoturit ja d’Artagnan saapuvat palatsiin. He odottavat saavansa rangaistuksen, mutta kuningas pyytää heitä paraatiin, jossa muskettisoturit törmäävät Buckinghamiin, jonka kanssa heillä on vanhoja kaunoja.

Kardinaali ja Milady juonivat edelleen kuningasta vastaan ja piilottavat väärennettyjä rakkauskirjeitä Buckinghamilta kuningatar Anna Itävaltalaisen huoneeseen. Kuningas löytää kirjeet ja saa selville, että hänen vaimolleen antamansa koru on nyt Buckinghamilla, mutta luulee, että kuningatar antoi sen rakkaudenosoitukseksi.

Constance (Gabriella Wilde) pyytää d’Artagnania ja muskettisotureita hankkimaan korun takaisin, ettei kuningas voisi syyttää vaimoaan uskottomuudesta. Nelikko lähtee kohti Calais’n satamaa, mutta he törmäävät siellä Jussaciin ja joukkoihin, jotka odottavat satamassa. Constance harhauttaa vartiossa olevat miehet ja muut neljä ja Planchet (James Corden) lähteävät Englantiin.

Englannissa muskettisoturit kaappaavat Buckinghamin ilmalaivan ja nappaavat kyytiin myös Miladyn, jonka hallussa kuningattaren koru on. Athos on juuri ampumassa Miladyn, joka pudottautuu Englannin kanaalin yllä ilmalaivasta.

Rochefort saa Constancen käsiinsä.

Muskettisoturit vaihtavat Constancen koruun, mutta Rochefort alkaa tulittaa heitä. Lopulta d’Artagnan tappaa Rochefortin kaksintaistelun päätteeksi ja nelikko vie korun kuningattarelle.

Lopussa käy ilmi, ettei Milady olekaan kuollut. Buckingham ja hänen joukkonsa nostivat hänet kanaalista ja hän on hengissä. He ovat matkalla kohti Ranskaa.

## Aiheesta muualla
* 
* 
*
Punarevonhäntä

**Punarevonhäntä** (*Amaranthus caudatus*) on punakukkainen kasvilaji revonhäntien suvussa. Se on viljely- ja koristekasvi, jonka tarkkaa alkuperää ei tunneta. Pohjoismaissa ja Suomessa punarevonhäntä on harvinainen satunnaistulokas, joka on levinnyt Etelä-Amerikasta.

## Ulkonäkö ja koko
Punarevonhäntä kasvaa 30–100 senttimetriä korkeaksi. Se muistuttaa ulkonäöltään viherrevonhäntää (*Amaranthus retroflexus*), mutta sen varsi on haaraton tai enintään niukasti haarova. Lajin lehdet ovat 6–15 cm pitkiä, vinoneliömäisen puikeita ja usein punertavia, ainakin punalaitaisia. Punarevonhännän kukinnot sijaitsevat varren latvan pitkissä, kaarevissa, lopulta nuokkuviksi taipuvissa haaroissa. Kukinnon osahaarat voivat olla yli 15 cm pitkiä. Pienten kukkien väri vaihtelee punaisesta violettiin ja joskus kellanvihreään. Kukassa on viisi leveän vastapuikeaa, otakärkistä osin toisiaan peittävää kehälehteä. Punarevonhännän hedelmä on kota, joka on hieman kehää pidempi. Pohjoismaissa kasvaessaan laji kukkii heinä-syyskuussa.

## Levinneisyys
Punarevonhäntä kasvaa luonnonvaraisena Etelä-Amerikan itärannikolla Perusta Argentiinaan. Sen on levinnyt ihmisen mukana muille asutuille mantereille.

## Käyttö
Punarevonhäntää on kasvatettu pitkään Andien alueella syötävien lehtien ja siementen takia. Lehtiä käytetään pinaatin tapaan, pienikokoisia siemeniä syödään jauhettuna tai keitettynä. 

## Lähteet
* 
* Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21: 41–85.

### Viitteet

## Aiheesta muualla
* Kasviatlas: Punarevonhäntä (''Amaranthus hybridus'' subsp. ''caudatus'') Suomessa.
* Puutarha.net: Punarevonhäntä (''Amaranthus caudatus'') 
* ITIS: ''Amaranthus caudatus'' 
* United States Department of Agriculture (USDA): ''Amaranthus caudatus'' 
* Flora of China: ''Amaranthus caudatus''
Jeanne Collier

**Jeanne Ellen Collier** (**Sitzberger**; s. 15. toukokuuta 1946 Indianapolis, Indiana) on yhdysvaltalainen uimahyppääjä. Hän sai vuoden 1964 kesäolympialaisissa Tokiossa hopeamitalin ponnahduslaudalla. Hänen edelleen pääsi Ingrid Krämer-Engel.

Collier voitti vuonna 1963 Amateur Athletic Union -mestaruuden ponnahduslaudalla. Hän meni naimisiin uimahyppääjä Ken Sitzbergerin kanssa.

## Lähteet
Michael Stocklasa

**Michael Stocklasa** (s. 2. joulukuuta 1980) on pelaajauransa lopettanut liechtensteinilainen jalkapalloilija. Hän pelasi 71 ottelua Liechtensteinin jalkapallomaajoukkueessa vuosien 1998 ja 2012 välillä ja on Liechtensteinin avainpelaajiin kuuluneen Martin Stocklasan veli.

## Lähteet
Mihail Vasiljev (jääkiekkoilija)

**Mihail Aleksandrovitš Vasiljev** (; s. 3. kesäkuuta 1962 Elektrogorsk) on Neuvostoliittoa ja Venäjää edustanut entinen jääkiekkoilija ja olympiavoittaja.

Hyökkääjänä pelannut Vasiljev aloitti ammattiuransa PHK TsSKA Moskovassa, jossa hän pelasi vuosina 1979&ndash;1988. Hän oli voittamassa MM-kultaa 1983 ja sai seuraavana vuonna olympiakultaa Sarajevossa pidetyistä kisoista. Vasiljev nimitettiin Neuvostoliiton ja Venäjän jääkiekkoilun kunniagalleriaan vuonna 1983.

Vasiljev voitti maailmanmestaruuskilpailuista pronssia vuonna 1985 ja hopeaa vuonna 1987. Hän vaihtoi seuraa Lokomotiv Jaroslavliin kaudeksi 1989&ndash;1990, mutta meni heti seuraavana vuonna Italiaan HC Selvaan.

Vasiljev pelasi 1990-luvun alussa Italiassa AS Varesessa ja EV Bozen 84:ssä, ja vieraili kaudella 1994&ndash;1995 seitsemän ottelun verran Lokomotiv Jaroslavlissa. Hän siirtyi kaudeksi 1996&ndash;1997 HC Bolzanoon, jossa hän jatkoi koko loppu-uransa lukuun ottamatta kautta 1997&ndash;1998, jonka Vasiljev kulutti pitkälti tanskalaisessa Rødovre IK:ssa. Vasiljev lopetti aktiiviuransa vuonna 2001, jonka jälkeen hän on valmentanut kahden kauden verran Serie A:n joukkueita 2000-luvulla.

## Lähteet
Kason Sugioka

**Kason Sugioka** (; 6. maaliskuuta 1913 – 3. maaliskuuta 2012) oli japanilainen kalligrafi. Hän syntyi Narassa, ja hänet otettiin Kulttuuriritarikuntaan vuonna 2000. Naran kaupungin Kason Sugioka -kalliografiamuseo avattiin, kun taiteilija lahjoitti kotikaupungilleen töitään.

Kason Sugioka oli Japanin taideakatemian jäsen ja toimi Osaka Kyoiku -yliopiston professorina sekä Japanin kalligrafia-akatemian puheenjohtajana. Hän kuoli 98-vuotiaana sydämen vajaatoimintaan sairaalassa Narassa.

## Lähteet
Jalkapallon Suomen Cup 1958

**Jalkapallon Suomen Cup 1958** oli cupin neljäs järjestämisvuosi. Osanotto-oikeus siihen oli kaikilla seuroilla. Kilpailuun osallistui 166 joukkuetta joista Mestaruus- ja Suomensarjan joukkueet, kaikkiaan 31, pääsivät ilman karsintaa 64 joukkuetta käsittävään varsinaiseen kilpailuun. Muiden 33 joukkueen selville saamiseksi pelattiin 3 karsintakierrosta.
Loppuotteluun selvisivät Kotkan Työväen Palloilijat ja Kronohagens Idrottsförening, ja se pelattiin 3.9. Olympiastadionilla. Ottelun voitti KTP 4-1.

## Suomen Cupin ottelut

**Varsinaisen kilpailun 1. ja 2.kierros**

Cup-mestarit: Pentti Tähtinen, Juhani Pellinen, Erkki Rahikka, Eero Parkkinen, Reijo Haltsonen, Pertti Vanhanen, Antti Pirtilä, Jaakko Tiitinen, Mauri Vanhanen, Kaj Sveholm ja Seppo Itkonen.

## Lähteet

* Suomen Palloliiton toimintakertomus
Kythera (kunta)

**Kythera** () on Kreikan kunta (Δήμος Κυθήρων, *Dímos Kythíron*), joka sijaitsee Saarten alueyksikössä Attikan alueella. Kunnan pinta-ala on 299,4 neliökilometriä ja väkiluku 4&nbsp;041 (vuonna 2011). Kunnan kuntakeskus on Kytheran kylä (Chóra).

Kytheran kunta sijaitsee Välimeressä Peloponnesoksen niemimaan etelärannikon edustalla. Kunta käsittää Jooniansaariin kuuluvat Kytheran ja Antikytheran saaret, jotka kuuluvat kuitenkin hallinnollisesti Attikan alueeseen Jooniansaarten alueen sijasta. Kytheran saaren 13 aiemmin itsenäistä kyläkuntaa yhdistettiin yhdeksi Kytheran kunnaksi vuonna 1997. Nykyinen Kytheran kunta muodostui, kun vanha Kytheran kunta ja Antikytheran kyläkunta yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Kytheran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Κυθήρων. Kytheran kunnan verkkosivut.
Jansky

**Jansky** (lyhenne **Jy**) on SI-järjestelmään kuulumaton mittayksikkö, jolla ilmoitetaan tähtitieteessä, etenkin radiotähtitieteessä säteilyvuon tiheyttä.. Sen suuruus on 10&minus;26 wattia per neliömetri per hertsi.

Säteilylähteen säteilyvuon tiheys S on radianssin B integraali lähteen avaruuskulman suhteen:

S = \iint_{\mathrm{source}} B(\theta,\phi)\mathrm{d}\Omega

Yksikkö on nimetty yhdysvaltalaisen radioastronomian pioneerin Karl Janskyn mukaan. Sen kuvaus on:

1 \ \mathrm{ Jy} = 10^{-26} \frac{ \mathrm{W} }{ \mathrm{m^2} \cdot \mathrm{Hz} } (SI) = 10^{-26}\ \frac{\mathrm{J}}{\mathrm{s} \cdot \mathrm{m}^2 \cdot \mathrm{Hz}}  (SI)  = 10^{-23} \frac{\mathrm{erg}}{ \mathrm{s} \cdot \mathrm{cm^2} \cdot \mathrm{Hz}  } (cgs)

## Lähteet

## Aiheesta muualla
* Radioastronomian kurssi #1.2 Vuontiheys ja pintakirkkaus Pdf
John January

**John Hartnett January** (6. maaliskuuta 1882 St. Louis, Missouri – 1. joulukuuta 1917 St. Louis, Missouri) oli yhdysvaltalainen jalkapalloilija, joka pelasi Christian Brothers Collegelle. Hän kuului hopeaa vuoden 1904 kesäolympialaisissa St. Louisissa saaneeseen joukkueeseen, jossa myös hänen veljensä Charles ja Tom January olivat mukana.

## Lähteet
Aina Berg

**Aina Berg** (7. tammikuuta 1902 Göteborg, Länsi-Götanmaa – 27. lokakuuta 1992 Göteborg, Länsi-Götanmaa) oli ruotsalainen uimari. Hän sai vuoden 1920 kesäolympialaisissa pronssia 4 × 100 m vapaauintiviestissä; hänen kanssaan mitalin saivat Emy Machnow, Carin Nilsson ja Jane Gylling. Hän kilpaili myös 100 ja 300 metrin vapaauinnissa.

Vuoden 1924 kesäolympialaisissa Berg sai jälleen pronssimitalin 4 × 100 m vapaauintiviestissä – tällä kertaa Gulli Ewerlundin, Wivan Petterssonin ja Hjördis Töpelin kanssa.

## Lähteet
Carin Nilsson

**Carin Maria Nilsson** (10. joulukuuta 1904 Tukholma, Ruotsi – 20. joulukuuta 1999 Branchville, New Jersey, Yhdysvallat) oli ruotsalainen uimari. Hän kilpaili vuoden 1920 kesäolympialaisissa Antwerpenissä ja sai pronssia 4 × 100 m vapaauintiviestissä Emy Machnowin, Aina Bergin ja Jane Gyllingin kanssa. Hän kilpaili myös 100 ja 300 metrin vapaauinnissa.

Nilsson ui Stockholms KK -seuralle.

## Lähteet
Paula Mollenhauer

**Paula Mollenhauer** (22. joulukuuta 1908 Hampuri – 7. heinäkuuta 1988 Hampuri) oli saksalainen yleisurheilija. Hän kilpaili kesäolympialaisissa 1928 Amsterdamissa ja sijoittui kiekonheitossa kahdenneksitoista. Vuoden 1936 kesäolympialaisissa Berliinissä hän sai kiekonheitossa pronssia.

Mollenhauer sai pronssia myös yleisurheilun Euroopan-mestaruuskilpailuissa 1938.

## Lähteet
Al-Fatiha Foundation

**Al-Fatiha Foundation** on kansainvälisesti toimiva järjestö, joka pyrkii ajamaan seksuaali- ja sukupuolivähemmistöihin kuuluvien muslimien asiaa ja vastustamaan muslimien keskuudessa esiintyvää homofobiaa. Järjestön perusti vuonna 1997 yhdysvaltalais-pakistanilainen Faisal Alam, ja Imam Daayiee Abdullah on kuulunut sen johtoon. *Al-Fatiha* tarkoittaa "avausta"; tämä nimi on myös Koraanin ensimmäisellä suuralla. 

Maailmanlaajuista islamilaista kalifaattia tavoitteleva Al-Muhajiroun-järjestö julisti Al-Fatihan jäsenet vuonna 2001 uskonluopioiksi ja vaati fatwassa heille kuolemaa.
Gus Rodenberg

**August Henry "Gus" Rodenberg** (25. heinäkuuta 1873 Stolzenau, Ala-Saksi, Saksa – 12. huhtikuuta 1933 St. Louis, Missouri, Yhdysvallat) oli saksalaissyntyinen köydenvetäjä. Hän muutti Yhdysvaltoihin, ja vuonna 1895 hän sai sen kansalaisuuden. Hän kuului *St. Louis Southwest Turnverein* -joukkueeseen, joka sai köydenvedossa hopeamitalin vuoden 1904 kesäolympialaisissa St. Louisissa.

## Lähteet
William Quash

**William Francis Patterson** ("Bill") **Quash** (27. joulukuuta 1868 Barking – 17. toukokuuta 1938 Barking) oli brittiläinen jalkapalloilija. Hän pelasi Upton Park FC:lle ja voitti kultaa vuoden 1900 kesäolympialaisissa Pariisissa. Lisäksi hän pelasi krikettiä seuranaan Barking CC.

## Lähteet
Wunibald Kamm

**Wunibald Kamm** () oli autojen aerodynamiikan kehittäjä.

## Elämäkerta
Kammin perhe muutti Wunibaldin lapsuudessa Sveitsistä Saksaan perheen äidin sairauden vuoksi. Kamm opiskeli insinööriksi ja edelleen tohtoriksi. Hän työskenteli Daimler Motoren Gesellschaftilla vuosina 1922–1925, sen jälkeen Schwäbische Hüttenwerkellä vuonna 1925 ja vuosina 1926–1930 Saksan ilmailuyhdistyksen testikeskuksessa.

Kamm nimitettiin vuonna 1930 Stuttgartin teknillisen yliopiston moottoritekniikan professoriksi. Hän perusti yliopistoon ajoneuvo- ja moottoritekniikan tutkimusinstituutin, mikä antoi hänelle mahdollisuuden perehtyä ajoneuvojen aerodynamiikan kehittämiseen. Vuosina 1938–1944 rakennettiin yhteensä neljä virtaviivaista prototyyppiautoa, joista kaksi perustui BMW:n rakenteeseen.

Kamm suunnitteli vuonna 1938 valmistuneen K-3-nimisen prototyypin yhdessä Reinhard von Koenig-Fachsenfeldin kanssa. Auton perusrakenne pohjautui BMW 328 -malliin ja se tunnetaan yleisesti nimellä *[[Kamm-coupé]]*. Vuonna 1944 valmistui matalampi *toinen Kamm-coupé*.

Kamm havaitsi että virtaviivaisen korin peräpään katkaisulla sopivasta kohdasta oli edullinen vaikutus auton aerodynamiikkaan. Tämän kaltaista muotoilullista elementtiä kutsutaan Kamm-peräksi.

Toisen maailmansodan jälkeen Kamm internoitiin Ranskaan, missä hänet luovutettiin yhdysvaltalaisten käsiin. Seuraavat kymmenen vuotta Kamm työskenteli Yhdysvalloissa, jossa hän jatkoi tutkimuksiaan. Hän palasi Saksaan vuonna 1955 ja siirtyi luennoimaan Battelle-instituutin Saksan yksikköön Frankfurt am Mainiin. Hän jäi eläkkeelle vuonna 1958 terveydellisten syiden tähden.

## Lähteet
Louis Bach

**Louis Désiré Bach** (14. huhtikuuta 1883 Pariisi, Ranska – 16. syyskuuta 1914 Servon-Melzicourt, Ranska) oli ranskalainen jalkapalloilija. Hän pelasi Club Français'lle. Bach sai hopeamitalin vuoden 1900 kesäolympialaisissa Pariisissa.

Bach kuoli ensimmäisessä maailmansodassa 31-vuotiaana.

## Lähteet
Émile Wegelin

**Émile Robert Wegelin** (24. joulukuuta 1875 Lyon – 26. kesäkuuta 1962 Lyon) oli ranskalainen soutaja. Hän kuului perämiehellisessä nelikossa hopeaa saaneeseen *Club Nautique de Lyon-2* -joukkueeseen vuoden 1900 kesäolympialaisissa Pariisissa.

Wegelin syntyi varakkaille sveitsiläisvanhemmille, ja hän sai kuvataiteellista opetusta Émile Noirot’lta ja Pierre Montezinilta. Wegelin on toiminut taidemaalarina, ja hänen töitään oli säännöllisesti näytteillä Société Lyonnaise des Beaux-Artsissa; hänelle myönnettiin ensipalkinto vuoden 1930 kevätnäyttelyn yhteydessä. Hänen töitään on ollut myös Provencessa, Lausannessa ja Fribourgissa.

## Lähteet
Émile Sarrade

**Émile Pierre Sarrade** (10. maaliskuuta 1877 Pariisi – 14. lokakuuta 1953 Pariisi) oli ranskalainen köydenvetäjä ja rugbypelaaja. Hän voitti kultaa rugbyssa vuoden 1900 kesäolympialaisissa Pariisissa ja sai samoissa kisoissa lisäksi hopeamitalin köydenvedossa.

## Lähteet
Lucien Démanet

**Georges Lucien Démanet** (6. joulukuuta 1874 Limont-Fontaine – 16. maaliskuuta 1979) oli ranskalainen voimistelija. Hän sai voimistelussa pronssia vuoden 1900 kesäolympialaisissa Pariisissa; toisen pronssimitalin hän sai vuoden 1920 kesäolympialaisissa Antwerpenissä joukkuekilpailussa. Hän eli 104-vuotiaaksi.

## Lähteet
Szawe

**Szabo & Wechselmann Automobilfabrik** oli Berliinissä, Saksassa toiminut yritys joka valmisti Szawe-merkkisiä henkilöautoja vuosina 1920–1922.

Szabo & Wechselmann oli alun perin korivalmistaja, joka oli aloittanut toimintansa ensimmäisen maailmansodan jälkeen. Yritys aloitti oman automallin tuotannon vuonna 1920. Autot pohjautuivat NAG:n rakenteeseen. Teknisesti autot olivat hyvin tavanomaisia, mutta ne olivat tunnettuja korkeatasoisesta viimeistelystään. Taotut jäähdyttimet oli valmistettu hopeasta, putket ja putkiliitokset oli päällystetty nikkelillä ja moottori sekä alusta oli kiillotettu. Korien muotoilu oli Ernst Neumann-Neanderin käsialaa. Valikoimaan kuuluivat 2,5-litraisella moottorilla varustettu 38-hevosvoimainen sekä 2,6-litrainen ja 50-hevosvoimainen malli. Szawet johtivat Saksan edustusautomarkkinoita luokassa, jossa Horch ja Maybach ottivat myöhemmin vallan.

Vuonna 1922 Szawe yhdistyi Ehrhardtin kanssa, ja tämän jälkeen valmistettujen autojen merkki oli Ehrhardt-Szawe. Tuotanto päättyi vuonna 1924. Autoja tiedetään säilyneen vain yksi kappale, joka on Tanskan ilmailu- ja liikennemuseossa Helsingørissä.

## Lähteet

## Aiheesta muualla
Alapin

**Alapin** voi viitata seuraaviin:

**Henkilö:**
* Semjon Alapin (1856 – 1923), shakinpelaaja ja avausteorioitsija

**Shakki:**
* Alapinin avaus
* Alapinin muunnelma
* Sisilialainen puolustus, Alapin-muunnelma.
Andreas Hietala

**Andreas Hietala** on suomalainen salibandyn pelaaja, jonka joukkue on Loviisan Tor. Hän siirtyi Loviisaan vuonna 2010 AC HaKista. Hietala on pelannut lähes 600 ottelua Loviisan Tor joukkueessa. Hietala on saavuttanut kaudella 2017-2018 Suomen Cup hopeaa sekä divarin hopeaa. 

Andreas Hietalalla on kenialaiset sukujuuret.

## Lähteet
TPC

**TPC**, Transports Publics du Chablais, on sveitsiläinen liikenneyhtiö, joka toimii lounaisessa Sveitsissä, Aiglen lähiseudulla. TPC on rautatie- ja linja-autoyhtiö.

TPCn liikennöimmät junareitit ovat
* Aigle–Leysin (AL)
* Aigle–Ollon–Monthey–Champéry (AOMC)
* Aigle–Sépey–Les Diablerets (ASD)
* Bex–Villars–Bretaye (BVB).

## Lähteet
*TPC:n kotisivut

## Aiheesta muualla
Nils Petersen

**Nils Petersen** (s. 6. joulukuuta 1988) on saksalainen jalkapalloilija. Hän edustaa Bundesliiga-joukkue SC Freiburgia. Petersenin pelipaikka on hyökkääjä. Aiemmin hän on pelannut Bundesliigassa Energie Cottbusin, Bayern Münchenin ja Werder Bremenin joukkueissa. Freiburgiin hän siirtyi tammikuussa 2015, ensimmäisen puolen vuoden ajaksi lainalle.

Petersen on pelannut Saksan nuorisomaajoukkueissa. Rio de Janeiron olympialaisissa 2016 hän saavutti hopeaa. Hän pelasi olympiaturnauksessa Saksan kaikissa kuudessa ottelussa ja teki viisi maalia alkulohko-ottelussa Fidžiä vastaan sekä yhden maalin välieräottelussa Nigeriaa vastaan tultuaan kentälle vasta ottelun 85. minuutilla. Saksan A-maajoukkueessa hän on pelannut kesäkuussa 2018 ystävyysottelussa Itävaltaa vastaan ja syyskuussa 2018 ystävyysottelussa Perua vastaan.

## Lähteet
Kierreportaat (elokuva)

**Kierreportaat** (*The Spiral Staircase*) on  Robert Siodmakin ohjaama jännityselokuva vuodelta 1945.

Goottihenkisen elokuvan päähenkilö on mykkä Helen, joka pelkää eri tavoin vajavaisia ihmisiä surmaavaa sarjamurhaajaa. Murhaajan motiiveissa on nähty yhtäläisyyksiä kansallissosialistisen Saksan tuhoajien kanssa. Siodmak itse joutui juutalaisena lähtemään 1930-luvun lopulla Saksasta, jossa oli aloittanut ohjaajanuransa.

## Arvostelut
*Kierreportaita* kutsutaan usein jännityselokuvan peruspilariksi, sillä siinä yhdistyvät monet osa-alueet, jotka luetaan nykyään tiivisti kuuluvaksi lajityyppiin. *TV-maailma*-lehden arvostelussa elokuvaa on luonnehdittu "nautinnollisen karmeaksi ja komeaksi". Aavemaisen kartanomiljöön jännitystä korostavat valon ja varjon käyttö ja hidas kameran liike.

*[[The New York Times]]in* kriitikot valitsivat *Kierreportaat* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Lähteet

## Aiheesta muualla
*
Bruno Bürger

**Bruno Bürger** (s. 3. joulukuuta 1984 Tallinna) on suomalainen laulaja. Hän tuli tunnetuksi 1.3.2012 ensimmäisellä singlellään "Number One", joka ylitti päivässä videopalvelu YouTuben katsojaluvun yli kahdella miljoonalla. Bürger on ensimmäinen suomalainen artisti, jonka musiikkivideo rikkoi ennätyksen katsojaluvuillaan Youtubessa, videon ollessa esillä vain päivän palvelussa. Bürger pääsi Youtuben etusivulle ja päivän katsotuimpiin videoihin.

Bürgerin tyylilajit musiikissa ovat dance, hiphop, R'n'B ja pop. Bürger on säveltänyt ja kirjoittanut musiikkia 13-vuotiaasta asti.

Bruno Bürger on ollut myös mukana kilpailuissa Turun Tähti 2004, Britain's Got Talent 2008, Talent Suomi 2011 ja Best Model of the World 2011.

## Lähteet
Koripallon Euroopan-mestaruuskilpailut 1955

**Vuoden 1955 [[koripallon Euroopan-mestaruuskilpailut|koripallon EM-kilpailut]]** järjestettiin Unkarissa 7.–19. kesäkuuta. Kisat järjestettiin yhdeksännen kerran. Kisojen mestaruuden voitti Unkari.

## Alkulohkot
### Lohko A

### Lohko B

### Lohko C

### Lohko D

## Sijoitusottelut
### Lohko 1

### Lohko 2

## Sijoitusottelut
### Sijat 9–12

## Mitalipelit

## Mitalistit
Lähde:

## Lähteet
* European Championship 1955 linguasport.com 

### Viitteet

## Aiheesta muualla
*FIBA Europe
Franz Kröwerath

**Franz Kröwerath** (30. kesäkuuta 1880 – 25. joulukuuta 1945) oli saksalainen soutaja. Hän kilpaili vuoden 1900 kesäolympialaisissa Pariisissa ja sai pronssia perämiehellisessä nelikossa osana *Ludwigshafener Ruder Verein-1* -joukkuetta.

## Lähteet
Léon Thiébaut

**Léon Norbert Amédée Thiébaut** (14. kesäkuuta 1878 Nizza – 8. maaliskuuta 1943 Pariisi) oli ranskalainen miekkailija. Hän sai hopeaa säilässä vuoden 1900 kesäolympialaisissa Pariisissa. Hän kilpaili myös floretissa ja kalvassa päästen jälkimmäisessä kahdeksannelle sijalle.

## Lähteet
Joseph Roffo

**Louis Joseph Roffo** (21. tammikuuta 1879 Pariisi – 5. helmikuuta 1933 Pariisi) oli ranskalainen köydenvetäjä. Hän kilpaili vuoden 1900 kesäolympialaisissa Pariisissa ja sai hopeaa köydenvedossa osana *Racing Club de France* -joukkuetta, joka hävisi ruotsalaisten ja tanskalaisten muodostamalle joukkueelle.

## Lähteet
Lauri Niinistö

**Lauri Salomon Niinistö** (1. lokakuuta 1941 Helsinki – 28. helmikuuta 2024 Vantaa) oli suomalainen kemisti ja Teknillisen korkeakoulun epäorgaanisen kemian professori. Hänen puolisonsa oli lääketieteen ja kirurgian tohtori, lääkintöneuvos Leena Niinistö (o.s. *Alarmo*). Heidän poikiaan ovat entinen ministeri Jussi Niinistö ja tekniikan tohtori Jaakko Niinistö.

## Lähteet
Charles Gondouin

**Charles Marius Duma Adolphe Gondouin** (21. heinäkuuta 1875 Pariisi – 24. joulukuuta 1947 Pariisi) oli ranskalainen rugbynpelaaja ja köydenvetäjä. Hän kilpaili vuoden 1900 kesäolympialaisissa Pariisissa, jossa hän kuului kultamitalin voittaneeseen rugbyjoukkueeseen. Samoissa kisoissa hän myös kuului hopeaa saaneeseen köydenvetojoukkueeseen, joka hävisi ruotsalaisten ja tanskalaisten muodostamalle joukkueelle.

## Lähteet
Bangladeshin vaakuna

**Bangladeshin vaakuna** on Bangladeshin tunnus lipun, kansallislaulun ja moton ohella. Se on otettu käyttöön vuonna 1971.

Vaakunassa on lumme, maan kansalliskukka, juutti ja riisin tähkät, jotka ovat tyypillisiä bangladeshilaisia tuotteita. Vesi lumpeen alla kuvaa maan tärkeimpiä vesiteitä, Ganges- ja Brahmaputra-jokia. Neljä tähteä kuvaavat vallankumouksen poliittisia tavoitteita: nationalismia, sekularismia, sosialismia ja demokratiaa.

## Lähteet
Begoña Vía-Dufresne

**Begoña Vía-Dufresne Pereña** (s. 13. helmikuuta 1971 Barcelona) on espanjalainen purjehtija. Hän kilpaili vuoden 1996 kesäolympialaisissa Atlantassa ja voitti kultaa 470-luokassa yhdessä Theresa Zabellin kanssa.

Vía-Dufresne aloitti purjehduksen vuonna 1979 ja voitti myös maailmanmestaruuksia.

## Lähteet
Sadan vuoden päästäkin (kappale)

**Sadan vuoden päästäkin** on suomirockyhtye Eppu Normaalin samannimisen studioalbumin avausraita ja single, joka julkaistiin 19. tammikuuta 2005. Kappaleen on säveltänyt yhtyeen kitaristi Mikko "Pantse" Syrjä, ja sanat on tehnyt yhtyeen laulaja Martti Syrjä. Kappale on 3:46 minuuttia pitkä, ja se on nauhoitettu Akun tehtaalla elokuussa 2004.

Single meni Suomen virallisen singlelistan viidennelle sijalle avausviikollaan, ja se pysytteli listoilla kahden viikon ajan. Single sisältää lisäksi kolme livekappaletta, jotka on nauhoitettu Oulussa 5. kesäkuuta 2004. 

## Kappaleet
# 
# 
# 
# 

## Kokoonpano
* Martti Syrjä – laulu
* Mikko "Pantse" Syrjä – kitara ja taustalaulu
* Juha Torvinen – kitara
* Sami Ruusukallio – bassokitara
* Aku Syrjä – rummut 

## Lähteet

## Aiheesta muualla
* Sadan vuoden päästäkin discogs.com -sivustolla
Theresa Zabell

**Theresa Zabell Lucas** (s. 22. toukokuuta 1965 Ipswich, Suffolk) on espanjalainen purjehtija. Hän voitti vuoden 1992 kesäolympialaisissa Barcelonassa kultamitalin 470-luokassa yhdessä Patricia Guerran kanssa, ja sama menestys toistui vuoden 1996 kesäolympialaisissa Atlantassa Begoña Vía-Dufresnen kanssa.

Zabell oli Euroopan parlamentin jäsen Euroopan kansanpuolueen ryhmässä vaalikaudella 1999–2004.

## Lähteet

## Aiheesta muualla
*
Tiotikseeni

**Tiotikseeni** (*Navane*) on neurolepti eli antipsykoottinen lääke. Se ei ole kovin sedatiivinen, joskin sen hoitovaikutusta on pidetty aktivoivana. Niin sanottuihin sairauden negatiivisiin oireisiin kuuluu passiivisuus ja sosiaalisista kontakteista vetäytyminen skitsofreniassa. 

Tiotikseeni kuuluu tiaksantiinien lääkeaineryhmään. Lääkeaineen aiheuttamat sivuvaikutukset ovat samansuuntaisia. Tiotikseeni ei saavuttanut kovin laajaa käyttöä psykiatristen sairauksien hoidossa, ja se on voitu poistaa käytöstä Suomessa.

Tiaksanteenit metaboloituvat eli hajoavat elimistössä CYP2D6-entsyymin välityksellä, kuten fentiatsiinitkin. Usean samankaltaisesti vaikuttavan, taikka samaa metaboliareittiä käyttävän lääkeaineen yhteiskäyttö saattaa lisätä haittavaikutuksia. Niiden poistuminen elimistöstä hidastuu metabolisten kanavien tukkeutuessa.

## Lähteet

* Tuomi, Olli & Alfering: Lääkkeet ja niiden käyttö, SHKS/WSOY, 1977, Porvoo (s. 179) 
* Therapia Fennica — TF 74 (s. 651) 
### Viitteet

## Aiheesta muualla
*PubChem: Thiothixene 
*DrugBank: Thiothixene 
*Kyoto Encyclopedia of Genes and Genomes (KEGG): Tiotixene
Louis Perrée

**Louis Léonce Théophile Perrée** (25. maaliskuuta 1871 Pariisi – 1. maaliskuuta 1924 Ivry-la-Bataille) oli ranskalainen miekkailija. Hän kilpaili vuoden 1900 kesäolympialaisissa Pariisissa ja sai kalvassa hopeaa häviten Ramón Fonstille.

## Lähteet
Emil Škoda

**Emil von Škoda** (19. marraskuuta 1839 Plzeň, Böömin kuningaskunta, Itävallan keisarikunta – 8. elokuuta 1900 Selzthal,Steiermarkin herttuakunta Itävalta-Unkari) oli böömiläinen insinööri, joka loi Škodan suuryrityksen perustan.

Škoda opiskeli koneenrakennusta Prahan Polyteknillisessa ja Karlsruhen Polyteknikumissa sekä myös Stuttgartissa ja Magdeburgissa. Sen jälkeen hän harjoitteli ulkomailla muun muassa Ranskassa, Saksassa, Englannissa ja Yhdysvalloissa. 

Škoda toimi vuodesta 1866 hän Ernst Fürst von Waldstein-Wartenbergin Pilseniin perustaman konepajan pääinsinöörinä Pilsenissä. 12. heinäkuuta 1869 hän osti tehtaan, jossa silloin oli 33 työntekijää, ja kehitti sen menestyksekkääksi 4&nbsp;000 työntekijän yritykseksi, joka valmisti koneita ja valutuotteita muun muassa sokeritehtaille ja myllyille. Hän rakensi sinne rautatieyhteyden 1886 ja liitti siihen asetehtaan, joka valmisti aseita Itävalta-Unkarin armeijalle. Yritys laajeni siirtyi käyttämään hänen nimeään (Škodovy závody) ja 1899 se muuttui osakeyhtiöksi, jonka pääjohtajaksi ja toimitusjohtajaksi hän edelleen jäi, ja yritys keskittyi lähinnä aseiden valmistukseen. Vuonna 1918 laajeni ja ryhtyi valmistamaan vetureita, autoja, lentokoneita ja laivoja, ja työntekijöitä oli 35&nbsp;000. Vuonna 1925 se yhdistyi olemassaolevaan yhtiöön Laurint & Klement.

Emil Škoda ei ollut vain insinööri ja tuotannonjohtaja vaan myös hyvä kauppamies. Hänellä oli nenää uusille kehityksille ja hän pystyi taitavasti ratkaisemaan ongelmia.
 
Škoda kuoli 8. elokuuta 1900 Selzthalin (Obersteiermark) lähellä junamatkalla kylpylään Bad Gasteiniin. Hänet on haudattu Nicolasin hautausmaalle Pilseniin. Hautajaiset olivat paikkakunnalla valtava tapahtuma. Hautamuistomerkin on vuonna 1903 tehnyt italialainen kuvanveistäjä Raffaella Romanelliho. Hänen seuraajakseen yrityksessä tuli hänen poikansa Karl Freiherr von Škoda.

Äidiltään saamalla perinnöllä hän perusti 1869 osakeyhtiömuotoisen panimon Pilseniin kilpailemaan osuuskuntapanimon kanssa. 22. elokuuta 1871 hän avioitui Pilsenissä Hermine Hahnenkampin kanssa, jonka isoisä oli ollut osuuskuntapainomon merkittävimpiä perustajia. Heille syntyi neljä lasta, joista Karl Emil Ritter von Škoda, s. 29. kesäkuuta 1879, jolle perinnöllinen vapaaherran arvo siirtyi lokakuussa 1914.

Emil Škoda mukaan on nimetty kilpailu, jota järjestää Škoda Holding. 80&nbsp;000 kruunun arvoinen palkinto myönnetään henkilölle, jonka diplomityö tai väitöskirja arvioidaan parhaaksi.

Autonvalmistaja Škoda Auton nimi juontuu myös Emil Škodasta.
Jääpallon Suomensarja 1958

**Jääpallon Suomensarja** pelattiin kaudella 1957–1958 nelilohkoisena. Kolme neljästä lohkosta pelattiin taloudellisista syistä kahdessa ryhmässä. Lohkojen voittajat selviytyivät SM-sarjakarsintaan, jonka kaksi parasta nousivat SM-sarjaan. Sarjasta luopuivat ennen kauden alkua Rosenlewin Urheilijat-38, Valkeakosken Haka ja Turun Pyrkivä. 

## Sarjataulukko
### Lohko 1

### Lohko 2
**Ryhmä A**

**Ryhmä B**

Lohkon loppuottelut: LrPT - KUP 1-6, KUP - LrPT 3-2. Kouvolan Urheilijain Palloilijat karsintaan maalein 9-3.

### Lohko 3
**Ryhmä A**

**Ryhmä B**

Lohkon loppuottelut: OPP - VPP 2-0, VPP - OPP 4-0. Varkauden Pallo-Pojat karsintaan maalein 4-2.

### Lohko 4
**Ryhmä A**

**Ryhmä B**

Lohkon loppuottelut: PIF - SePS 1-6, SePS - PIF 2-1. Seinäjoen Palloseura karsintaan maalein 8-2.

### SM-sarjakarsinta

HIFK ja KUP nousivat SM-sarjaan

## Lähteet
* Suomen Palloliiton toimintakertomus
Auguste Giroux

**Auguste Giroux** (29. heinäkuuta 1874 Châteauneuf-sur-Loire, Loiret – 9. elokuuta 1953 Portel-des-Corbières, Aude) oli ranskalainen rugbynpelaaja. Hän pelasi Stade Français'lle ja kuului kultaa voittaneeseen joukkueeseen vuoden 1900 kesäolympialaisissa Pariisissa.

## Lähteet
Bill Orthwein

**William Robert "Bill" Orthwein** (16. lokakuuta 1881 Missouri – 2. lokakuuta 1955 Saint Louis, Missouri) oli yhdysvaltalainen uimari ja vesipalloilija. Hän kilpaili Missouri Athletic Clubille.

Orthwein kilpaili vuoden 1904 kesäolympialaisissa St. Louisissa ja sai pronssimitalit vesipallossa ja 4 × 50 jaardin vapaaviestissä. Lisäksi hän kilpaili 100 jaardin selkäuinnissa ja sijoittui neljänneksi. Hän opiskeli Yalessa sekä Washington University School of Law’ssa ja menestyi lakimiehenä Saint Louisissa. Hän oli myös ehdolla Missourin kuvernööriksi. 

Olympiamitalistin poika William Orthwein nuorempi omisti New England Patriotsin.

## Lähteet
Clement Smoot

**Clement Eyer Smoot** (7. huhtikuuta 1884 Highland Park, Illinois – 19. tammikuuta 1963 Highland Park, Illinois) oli yhdysvaltalainen golfaaja, joka kuului vuoden 1904 kesäolympialaisissa St. Louisissa kultaa voittaneeseen joukkueeseen. Hän kilpaili lisäksi miesten yksinpelissä. Hänestä tuli liikemies, ja hän perusti Smoot-Holman Electrical Companyn.

## Lähteet
Neurofilosofia (kirja)

**Neurofilosofia** () on Patricia S. Churchlandin vuonna 2002 ilmestynyt kirja neurofilosofiasta.

## Lähteet

## Aiheesta muualla
* Kynsilehto, Henri: Neurofilosofia, luonnontieteellistä valistusta ja edistysuskoa. *Niin & näin* 1/2006. (PDF)
* Revonsuo, Antti: Luonnontieteellisen maailmankuvan ja reduktiivisen materialismin ylistyslaulu. *Tieteessä tapahtuu* 4/2005. (PDF)
Svea Norén

**Svea Placida Mariana Norén** (5. lokakuuta 1895 Tukholma – 9. toukokuuta 1985 Lidingö) oli ruotsalainen taitoluistelija. Hän kilpaili vuoden 1920 kesäolympialaisissa Antwerpenissä ja sai naisten yksinluistelussa hopeamitalin. Hän sai myös maailmanmestaruuskilpailuissa yhden hopeamitalin (1922) ja kaksi pronssia (1913, 1923).

## Lähteet